Hans Steenbuch

Hans Leganger Steenbuch (født 21. januar 1802 i Tune i Østfold, død 11. september 1853 i Enebakk) var ordfører i Enebakk kommune fra 1846 til 1849 og sokneprest i Enebakk i perioden 1840–1853.

Familie 
Han var sønn av Erik Johan Steenbuch (1766–1846), sokneprest i Eidanger, gift med Anne Hermine Hammond (1777–1868). Erik Johans far var Hans Steenbuch Leganger (1722–1800) gift med Anne Margrethe Lorentzen (1732–1809). Deres etterkommere tok Steenbuch som slektsnavn.. En annen av deres sønner var professor i rettsvitenskap Henrik Steenbuch (1774–1839).

Steenbuchs søster var Anna Sophie Steenbuch (1800–1850), som var gift med Realf von Cappelen. De var besteforeldre til Anna Sophie (Sofie) Cappelen gift med statsminister Gunnar Knudsen.

Steenbuchs døtre Alexandra og Elisabeth giftet seg henholdsvis inn i familien Konow (eiere av Oslo ladegård) og familien Wedel-Jarlsberg.

Steenbuch ble smittet av koleraen og syknet inn etter et besøk i hovedstaden og døde meget brått.

Referanser 

Ordførere i Enebakk
Personer fra Enebakk kommune
Fødsler i 1802
Dødsfall i 1853